stanford-oval/wikipedia huggingface dataset:
עלוקות
העלוקות בשימוש הרפואה

העלוקה הרפואית (Hirudo medicinalis) מסוגלת למצוץ פי חמישה דם ממשקל גופה ומפרישה לפצע חומר נוגד קרישה המותיר את הפצע מדמם עד כ-10 שעות. ברפואה המסורתית היא שימשה בהליכים רפואיים בעיקר להקזת דם. ברפואה מודרנית יש לה עדיין מספר שימושים, והעיקרי בהם הוא בניתוח לחיבור מחדש של רקמות, למשל: אצבע גדומה. עקב אי-יכולתם של המנתחים לחבר מחדש את הוורידים (כשמחברים אך ורק את העורקים הראשיים), דם זורם לתוך הרקמה אך לא יוצא ממנה; העלוקה מוצצת עודפי דם, וחשוב מכך, מפרישה כל הזמן נוגדי קרישה למקום הנדרש, וזה מאפשר לגוף לבנות מחדש את הוורידים שנקטעו.
הערות שוליים

↑  טיפול בעלוקות (אנגלית) מתוך אתר Science-Based Medicine
| --- | --- |
בקרת זהויות :  NLI: 987007560515805171  GND: 4146066-2  LCCN: sh85075689  LNB: 000140305  NDL: 00576316  NKC: ph820613
עלונדון

| --- | --- |

 נתונים כלליים
 סוג:  אתר אינטרנט
 מייסדים:  ענת קורן
 תקופת הפעילות:  1994–הווה (כ־30 שנה)
 מוצרים עיקריים:  ירחון דיגיטלי ובדפוס עד 2017, ופורטל אינטרנט בעברית
  
 https://alondon.net
 
עלונדון (הלחם בסיסים: "עלון על לונדון") הוא ביטאון ישראלי קהילתי, אשר פורסם בדפוס לאורך יותר משני עשורים בקרב הקהילה הישראלית בלונדון ובבריטניה, וכן בגרסה מקוונת משנת 2001. משלהי 2017 הוא משמש כמקור תוכן רק במסגרת אתר חדשות ופורטל אינטרנט קהילתי הפועל למען הקהילה, ובדפים ברשתות החברתיות. נמצא בבעלות החברה הבריטית Alondon Communications.
היסטוריה

עלונדון החל לצאת לאור כעלון מודפס בשחור-לבן בן ארבעה עמודים בשנת 1994, שהופץ בבתי עסק ישראליים בשכונת גולדרס גרין וברחבי לונדון. עם השנים העלון גדל והתרחב והפך לירחון בצבע ב-1997. בין השנים 2002–2004 המגזין יצא לאור בשיתוף הפעולה עם השבועון הבריטי ג׳ואיש ניוז וב-2005 חזר כירחון עצמאי.
בשנת 2001 עלתה לרשת הגרסה המקוונת של הירחון, שהחלה לספק עדכונים שוטפים נוספים לקהילה. ובנובמבר 2017, לאחר יציאה לאור של 250 גיליונות, הדפסתו של הירחון נפסקה ומאז הוא פועל כאתר תוכן אינטרנטי אקטואלי-קהילתי.
עלונדון במתכונתו המוקדמת היה מגזין קהילתי בשם הישראלי של לונדון, שיצא בשנת 1990 וכתבו בו, בין היתר, אלכס גלעדי, יהונתן גפן ורפי ברזילי. כמו כן, השתתפו בו מצוות הכותבים של עלונדון, בהם: זיוה לוי, צילה שני, שאול צדקא, אבי מלר ואריק יהלומי. המגזין הישראלי של לונדון הופץ בתשלום ולכשהתחלף לעלונדון החלו להפיצו בחינם.
כתבים בולטים

כתבים בולטים של מגזין ואתר עלונדון בעבר ובהווה: גיא לרר, אבי מלר, גיא מרוז, שאול צדקא וצילה שני.
על סקירתה בעלונדון את הפעילות העסקית והכלכלית בין ישראל ובריטניה קיבלה צילה שני תעודת הוקרה מלשכת המסחר ישראל־בריטניה.
תוכני האתר ומטרותיו

האתר מצהיר כי מטרתו היא לספק לדוברי העברית המתגוררים או מבקרים בבריטניה כלי עזר מקומי לקבלת מידע אמין וקבוע ולשמש להם כבית ישראלי מקומי. נכון לשנת 2018, האתר עלונדון כולל מגוון תכנים:
אקטואליה: סיקור חדשות ואירועים הנוגעים לחיי הקהילה הישראלית בלונדון ובבריטניה, ויחסי המדינות בריטניה וישראל. כתבות בתחום עוסקות, בין היתר, בעמדתם של פוליטיקאים בריטים כלפי ישראל, אנטישמיות כלפי ישראלים ויהודים בבריטניה והפגנות אנטי-ישראליות מול הגעתם של נציגים ישראלים לבריטניה.
נדל"ן: כתבות על הנעשה בתחום הנדל"ן בבריטניה מנקודת מבטם של ישראלים המתגוררים במקום וישראלים העובדים בתחום.
קהילה: סיקור אירועי הקהילה הישראלית ברחבי בריטניה. נכון ל-2018, קיימים באופן רשמי שני ארגונים המאגדים את קהילות הישראלים בבריטניה: אגי"ב (ר"ת של ארגון הגג של הישראלים בבריטניה) ו-SICA (ר"ת של Scottish Israeli Cultural Association). עלונדון היה הראשון לדווח על הקמתם של ארגונים אלה, שנועדו לשמר את הזהות הישראלית והיהודית בתפוצות, ולסקר את אירועיהם לחברי הקהילה.
תרבות: ביקורות וסקירות של פסטיבלים, מופעים, הצגות ותערוכות בבריטניה, תוך מתן דגש על יצירה ישראלית.
תיירות: המלצות על אתרים ואטרקציות למטיילים ולמבקרים בבריטניה.
ספורט: החל מאפריל 2017 מקיים עלונדון גם פודקאסט שבועי בעברית.
הערות שוליים

↑  אילן יצחייק, עלו ברשת, באתר ynet, 31 במרץ 2002
↑  "עלונדון 250". עלונדון. נבדק ב-2018-01-31.
↑  מערכת האתר עלונדון, שולחן עורך, ‏ב-14 בנובמבר 2007.
↑   בועות: דוגמנית העל הקנדית, קייט בוק, מדגמנת ל"גוטקס", באתר "ידיעות אחרונות", 26 באפריל 2016
↑  "חברים לעת צבא: שר ההגנה הבריטי הוא פרו-ישראלי - עלונדון". עלונדון. 2018-02-07. נבדק ב-2018-02-07.
↑  "דו״ח קבע: שיא חדש של תקריות אנטישמיות בבריטניה - עלונדון". עלונדון. 2018-02-01. נבדק ב-2018-02-07.
↑  "מערכה שנייה: תחת מעטה חשאיות חן מזיג הוזמן להרצות שוב בלונדון - עלונדון". עלונדון. 2018-01-23. נבדק ב-2018-02-07.
↑  לונדון: המשטרה חילצה סטודנטים יהודים ממפגינים פרו-פלסטינים, באתר nrg‏, 28 באוקטובר 2016
↑  "עליות, ירידות ונתונים סותרים. מה קורה בשוק הנדל"ן בלונדון? - עלונדון". עלונדון. 2018-01-22. נבדק ב-2018-02-07.
↑  "אגיב נולד - עלונדון". עלונדון. 2015-03-05. נבדק ב-2018-02-07.
↑  "חדשות מהצפון: אירוע ראשון לקהילה הישראלית בסקוטלנד - עלונדון". עלונדון. 2018-01-29. נבדק ב-2018-02-07.
↑  "ביקורתיאטרון: ניב פטל צובע את הווסט-אנד בירוק זית - עלונדון". עלונדון. 2018-01-22. נבדק ב-2018-02-07.
↑  "טור טירות: הסיפורים העסיסיים של בזילדון פארק - עלונדון". עלונדון. 2018-02-07. נבדק ב-2018-02-07.
↑  פודקאסט עלונדון בפודקסיה. 04 באפריל 2017 עם אסף ארבל מחברת פלייסייט ומאיה זינשטיין, במאית הסרט: "טהורה לעד", באתר עלונדון
פזאיים

| פזאיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
אינפרא־סדרה:: דרוראים
משפחה:: פזאיים
שם מדעי
 Icteridae ‏ויגורס, 1825

אורופנדולה ממין Psarocolius decumanus
Icterus bullockii
Amblyramphus holosericeus
Agelaioides badius
פַּזָּאִיִּים (שם מדעי: Icteridae) היא משפחה של ציפורי שיר הנפוצה באמריקה הצפונית והדרומית. המשפחה כוללת 29 סוגים בהם 107 מינים.
מיון

בעבר משפחה זו נחשבה לתת משפחה בתוך משפחת הפרושיים אולם כיום איגוד הצפרים האמריקאי, האירופאי וועדת הצפרים הבינלאומית מסווגים משפחה זו בנפרד.
מיון > רשימת סוגים

Agelaioides ובו 2 מינים
Agelaius ובו 5 מינים - בו פזאי אדום-כנף
Agelasticus ובו 3 מינים
סוג ומין יחיד Amblycercus holosericeus
סוג ומין יחיד Amblyramphus holosericeus
קאסיקה (Cacicus) ובו 9 מינים
סוג ומין יחיד Cassiculus melanicterus
Chrysomus ובו 2 מינים
סוג ומין יחיד Curaeus curaeus
סוג ומין יחיד Anumara forbesi
Dives ובו 3 מינים
סוג ומין יחיד ארוך טופר (Dolichonyx oryzivorus)
Euphagus ובו 2 מינים
סוג ומין יחיד Gnorimopsar chopi
סוג ומין יחיד Gymnomystax mexicanus
סוג ומין יחיד Hypopyrrhus pyrohypogaster
פזאי (Icterus) ובו 33 מינים
סוג ומין יחיד Lampropsar tanagrinus
Macroagelaius ובו שני מינים
פזאי הבקר (Molothrus) ובו 5 מינים
סוג ומין יחיד Nesopsar nigerrimus
סוג ומין יחיד Oreopsar bolivianus
אורופנדולה (Psarocolius) ובו 9 מינים
Pseudoleistes ובו 2 מינים
קוויסקלוס (Quiscalus) ובו 7 מינים (אחד מהם נכחד)
Sturnella ובו 8 מינים
סוג ומין יחיד Xanthopsar flavus
סוג ומין יחיד Xanthocephalus xanthocephalus
הערות שוליים

1 2  לפי הרשימה של ועידת הצפרות הבינלאומית
| --- | --- |
בקרת זהויות :  NLI: 987007538531205171  NDL: 00567911  NKC: ph127134
פיוטר נובאק

פיוטר (פיטר) נובאק (נולד ב-5 ביולי 1964 בפבינייס) הוא כדורגלן עבר פולני.
קריירה

נובאק החל את הקריירה שלו בגיל 15, בקבוצת WLOK פבינייס, ב-1979, בה שיחק ארבע עונות. לאחר מכן שיחק נובאק ב-זבישה בידגושץ', במוטור לובלין, ובוידזוו לודז', לפני שעבר ב-1990, לבקירקויספור מהליגה הטורקית הראשונה. לאחר מכן שיחק נובאק ביאנג בויז ברן ובדינמו דרזדן, לפני שעבר ב-1994, לקייזרסלאוטרן מהבונדסליגה. אחר כך עבר נובאק למינכן 1860, שם שיחק עד 1998. בשנים אילו זכה נובאק בתואר הפליימייקר של השנה בבונדסליגה (1996) ובתואר הכדורגלן הפולני של השנה (1996).
ב-1998, עבר נובאק לשיקגו פייר מליגת ה-MLS האמריקאית. בשנה זו, הוביל נובאק את שיקגו לזכייה בגביע ה-MLS ונחשב לאחד השחקנים הטובים בליגה. נובאק הוביל את שיקגו לשתי זכיות בגביע ארצות הברית הפתוח (1998, 2000), תוך כדי שהוא משחק 114 משחקים בקבוצה, כובש 26 שערים ומבשל 42 בישולים. נובאק שיחק בשיקגו עד שנת 2002, לאחר מכן עבר לניו אינגלנד רבולושן, אבל מיד לאחר שעבר הוא הודיע על פרישה מכדורגל מקצועני. בתחילת עונת 2004, מונה נובאק למאמן די.סי. יונייטד, ועזר לה לזכות בגביע ה-MLS בפעם הרביעית. בסוף שנת 2005 נבחר נובאק להרכב כל הזמנים ב-MLS. בשנים 2007 עד 2009 היה עוזר מאמן נבחרת ארצות הברית ומאמן נבחרת ארצות הברית עד 23. בשנים 2010 עד 2012 היה מאמן קבוצת פילדלפיה יוניון.
נובאק היה שחקן מפתח בנבחרת פולין, ואף היה קפטן שלה במשך שלוש שנים. ב-24 משחקים בנבחרת כבש נובאק שלושה שערים.
פייטרו פאלאציני

| --- | --- |
אין תמונה חופשית
 לידה:  19 במאי 1912 פיוביצו, איטליה 
 פטירה:  11 באוקטובר 2000 (בגיל 88) רומא, איטליה 
 מקום קבורה:  קמפו ורנו 
 מדינה:  איטליה, ממלכת איטליה 
 מקצוע:  כומר קתולי, בישוף קתולי, תאולוג 
 מידע חסיד אומות העולם
 פרסים והוקרה:  חסיד אומות העולם (26 במאי 1983)  קצין גבוה במסדר השמש של פרו 
 קישורים חיצוניים
 יד ושם:  פייטרו פאלאציני
 
פייטרו פאלאציני (באיטלקית: Pietro Palazzini; ‏19 במאי 1912, פיוביקו (אנ'), איטליה – 11 באוקטובר 2000, רומא) היה כומר איטלקי, חשמן קתולי וחסיד אומות העולם.
קורות חיים

פאלאציני קיבל את הכשרתו בפילוסופיה ובתאולוגיה בפאנו וברומא. בשנת 1934 קיבל את סקרמנט הכמורה שלו. הוא היה מורה דת בקאלי (אנ'). מ-1942 עד 1954 עבד במשרות דומות ברומא וכן הרצה במספר אוניברסיטאות ברומא. לאחר מכן מונה על ידי האפיפיורים פיוס השנים עשר ויוחנן העשרים ושלושה למספר משרות מזכירות בכירות בוותיקן. בין השנים 1962–1965 השתתף פאלאציני בוועידת הוותיקן השנייה. בשנת 1969 מונה לתפקיד חשמן.[דרושה הבהרה] בשנת 1988 התפטר ממשרותיו עקב מחלה.
קורות חיים > פעילותו בתקופת השואה

בספטמבר 1943 כבשו הגרמנים את צפון איטליה. ב-16 באוקטובר ריכזו הגרמנים את יהודי רומא. פאלאציני הציל יהודי בשם טליאקוצו (Tagliacozzo), שנמלט בעת הפעולה הגרמנית ואפשר לו להתחבא עד פברואר 1944, בסיועו של הכפוף לו, וינצ'נצו פג'ולו. כשחשדות הגרמנים התעוררו, נאלץ טליאקוצו לברוח שוב, עקב חשדות הגרמנים והפשיסטים האיטלקים, והסתתר אצל כומר פרוטסטנטי מכת הכנסייה האדוונטיסטית של היום השביעי. באפריל נאלץ טליאקוצו לברוח שוב, ושוב הציל אותו פאלאציני במתחם הוותיקן. פאלאציני נחשד על ידי הפשיסטים האיטלקים בכך שהוא מסתיר יהודי, אך המשיך להסתיר את טליאקוצו בבזיליקת יוחנן הקדוש בלטראנו, שם הסתתר טליאקוצו עד שחרור רומא ביוני 1944.
ב-1983 העניק יד ושם לפאלאציני את התואר "חסיד אומות העולם" וכן לווינצ'נצו פג'ולו.
פולקסווגן 412

פולקסווגן 411
פולקסוגן 412 (Volkswagen 412) היא מכונית משפחתית שיוצרה על ידי חברת פולקסווגן הגרמנית משנת 1972–1973. מאוגוסט 1972 החליף דגם הפולקסווגן 412  את דגם ה-פולקסווגן 411.
פולקסווגן 412 שווק במדינת ישראל.
פולקסווגן 412
פולקסווגן 412
פולקסווגן 412, 2 דלתות
פולקסווגן 412, וריאנט, סטיישן
גרסאות

פולקסווגן 412E
פולקסווגן 412LE
פולקסווגן 412LS
פולקסווגן 412S
דגמים

פולקסווגן 412 - 2 דלתות
פולקסווגן 412  - 4 דלתות
פולקסווגן 412 - 2 דלתות סטיישן (Volkswagen 412 Variant )
פולקסווגן 412 - 2 דלתות קבריולה
מפרט טכני ומידות

מנוע אחורי, הזרקת דלק, קירור אוויר, 4 צילינדרים, 1,679 סמ"ק המפתח 60 כ"ס
מנוע אחורי, 1,759 סמ"ק המפתח 56 כ"ס
מנוע אחורי, 1,759 סמ"ק, המפתח 63 כ"ס (משנת 1973)
יחס דחיסה - 1:8.2
קרבורטור Twin, סולקס 40
תמסורת ידנית - 4 מהירויות
תמסורת אוטומטית 3 מהירויות
בלמים דיסק מקדימה, תוף מאחור
מתלי מקפרסון
מערכת הזרקת דלק אלקטרונית Bosch D-Jetronic
מהירות שיא - 155 קמ"ש לדגם תמסורת ידנית,  152קמ"ש לדגם תמסורת אוטומטית (1972-1973)
מהירות שיא - 150 קמ"ש לדגם תמסורת ידנית, 147 קמ"ש לדגם תמסורת אוטומטית (1973-1974)
אורך הרכב - 4,583 מ"מ
גובה - 1,486 מ"מ
רוחב - 1,636 מ"מ
בסיס גלגלים - 2,500 מ"מ
קיבולת דלק - 50 ליטר
משקל -  1,080 ק"ג לדגם 2 דלתות
משקל - 1,100 ק"ג לדגם 4 דלתות
ראו גם

פולקסווגן
פולקסווגן 411
פולקסווגן ברזיליה
פר אסקים

| --- | --- |
אין תמונה חופשית
 לידה:  24 בפברואר 1881 מוס, האיחוד השוודי-נורווגי האיחוד השוודי-נורווגי
 פטירה:  8 במרץ 1963 (בגיל 82) אוסלו, נורווגיה נורווגיה
 מדינה:  נורווגיה 
 השכלה:  האקדמיה הימית המלכותית של נורווגיה 
 השתייכות:   הצי הנורווגי
 תקופת הפעילות:  מ-1901
 דרגה:   קומנדור-קפיטן
 תפקידים בשירות
 מפקד בית ספר לימאים של לרוויק מפקד HNoMS Norge
 פעולות ומבצעים
 מלחמת העולם השנייה
 עיטורים
 מדליית ההגנה (1945-1940)  צלב המלחמה 
 
פר אסקים (בנורווגית: Per Askim‏; 24 בפברואר 1881 – 8 במרץ 1963) היה קצין ימי נורווגי אשר לחם במלחמת העולם השנייה.
ביוגרפיה

אסקים נולד ב-24 בפברואר 1881 בעיר מוס, בנם של קצין הצבא קרל אסקים ואשתו אלט הנריקה כריסטיאנסן. אסקים למד באקדמיה הימית הנורווגית, וב-1901 התגייס לצי הנורווגי בדרגת פהנריך. ב-1904 הועלה לדרגת לויטננט, ובין 1905–1907 שרת במשרד ההגנה. ב-1907 מונה למפקד בית ספר לימאים של לרוויק. ב-1910 הועלה לדרגת קפיטן-לויטננט, וב-1911 מונה למרצה באקדמיה הימית הנורווגית. ב-1921 הוצב באדמירליות הראשית, וב-1930 מונה לראש מדור במנהל החופים הנורווגי. ב-1934 הועלה לדרגת קומנדור-קפיטן. ב-1936 הוא פרש מהצי.
ב-1940 הוא חזר לצי ומונה למפקד הספינה HNoMS Norge אשר הייתה אמונה על הגנת חופי צפון נורווגיה. ב-9 באפריל של אותה שנה פלשו הגרמנים לנורווגיה. אסקים נמצא באותה עת עם ספינתו מול חופי נרוויק, והותקף בידי המשחתת הגרמנית ברנהרד פון ארנים. המשחתת הגרמנית הצליחה להטביע את הספינה הנורווגית. 101 מלחים נורווגים נספו, בעוד 90 ניצלו, כולל אסקים.
בעקבות הכיבוש הגרמני של נורווגיה, התפנה אסקים ללונדון יחד עם הממשלה והמלך. הוא נשלח לשמש כשגריר הממשלה הנורווגית הגולה בוושינגטון די סי. ב-1943 נקרא חזרה ללונדון ומונה לראש מדור התכנון במפקדה הנורווגית. ב-8 במאי 1945 מפקד הכוחות הגרמניים בנורווגיה הגנרל פרנץ במה נכנע בלילהאמר בפני בעלות הברית. אסקים נשלח לייצג את נורווגיה בטקס הכניעה.
לאחר סיום המלחמה מונה אסקים למפקד פיקוד הצי המזרחי ובדצמבר 1945 מונה לנציג הצי בוועדת החקירה הצבאית שהוקמה על ידי הממשלה כדי לחקור את מעורבותה של נורווגיה במלחמה. ב-1952 הוא פרש מהצבא. הוא נפטר באוסלו ב-8 במרץ 1963.
פוטנציאל וקטורי מגנטי

ערך זה עוסק במושג באלקטרודינמיקה. אם התכוונתם למושג כללי באנליזה וקטורית, ראו .
בפיזיקה, פוטנציאל וקטורי מגנטי הוא שדה וקטורי, המסומן לרוב ב־ {\vec {A}}, ממנו ניתן לקבל את השדה המגנטי  {\vec {B}} על ידי פעולת הרוטור:
{\vec {B}}={\vec {\nabla }}\times {\vec {A}}
באנליזה וקטורית, כל שדה וקטורי  {\vec {U}}, ממנו נגזר שדה וקטורי אחר  {\vec {V}}={\vec {\nabla }}\times {\vec {U}}, מכונה פוטנציאל וקטורי.
מוטיבציה

הפוטנציאל הווקטורי המגנטי דומה בתפקידו לפוטנציאל החשמלי (הקרוי גם פוטנציאל סקלרי)  \ \phi  (באלקטרוסטטיקה), ממנו ניתן לקבל את השדה החשמלי  {\vec {E}} על ידי פעולת הגרדיאנט:  {\vec {E}}=-{\vec {\nabla }}\phi . קיום הפוטנציאל החשמלי נובע מכך שהשדה החשמלי האלקטרוסטטי הוא שדה משמר, כלומר הרוטור שלו מתאפס:  {\vec {\nabla }}\times {\vec {E}}=0.
לעומת זאת, השדה המגנטי אינו מקיים באופן כללי  {\vec {\nabla }}\times {\vec {B}}=0 (אינו שדה משמר) ולכן לא ניתן להגדיר עבורו פוטנציאל סקלרי. כלומר עבור שדה מגנטי כללי, לא קיים שדה סקלרי  \ \phi  כך ש- {\vec {B}}={\vec {\nabla }}\phi .
מאידך גיסא, השדה המגנטי הוא חסר מקורות ומקיים
 {\vec {\nabla }}\cdot {\vec {B}}=0 ומכאן שניתן למצוא שדה וקטורי  {\vec {A}} כך ש  {\vec {B}}={\vec {\nabla }}\times {\vec {A}}. שדה זה הוא הפוטנציאל הווקטורי המגנטי.
הפוטנציאל הווקטורי המגנטי, בדומה לפוטנציאל סקלרי, מפשט חישובים רבים הנוגעים לשדה המגנטי.
במקרה של שדות חשמליים ומגנטיים התלויים בזמן, הפוטנציאל הווקטורי המגנטי קובע לא רק את השדה המגנטי, אלא גם את השדה החשמלי לפי חוק פאראדיי, ומתקיים (ביחידות cgs):
 {\vec {E}}=-{\vec {\nabla }}\phi -{\frac {1}{c}}{\frac {\partial {\vec {A}}}{\partial t}}.
חופש כיול

הפוטנציאל הווקטורי המגנטי של שדה מגנטי נתון אינו נקבע באופן יחיד. אם  {\vec {A}} הוא פוטנציאל וקטורי מגנטי לשדה  {\vec {B}} אזי גם  {\vec {A}}'={\vec {A}}+{\vec {\nabla }}\psi  (עבור כל שדה סקלרי  \ \psi ) הוא פוטנציאל וקטורי מגנטי הקובע את אותו השדה  {\vec {B}} (כיוון ש  {\vec {\nabla }}\times {\vec {\nabla }}\psi =0).
תכונה זו קרויה חופש כיול. חופש הכיול מאפשר לבחור את הפוטנציאל הווקטורי המגנטי באופן בו יהיה נוח להשתמש בו.
לדוגמה, כל אחד מבין השדות הווקטורים הבאים הוא פוטנציאל וקטורי מגנטי לשדה המגנטי  {\vec {B}}=(0,0,B_{0}) (שדה אחיד בכיוון ציר z):
{\vec {A}}=(0,B_{0}x,0)
{\vec {A}}=(-B_{0}y,0,0)
{\vec {A}}={\frac {1}{2}}(-B_{0}y,B_{0}x,0)
קיימות מספר בחירות מקובלות לכיול הפוטנציאל הווקטורי המגנטי, ביניהן:
כיול קולון – כיול זה שימושי במגנטוסטטיקה (שדות וזרמים שאינם תלויים בזמן). בכיול זה בוחרים את  {\vec {A}} כך שיקיים  {\vec {\nabla }}\cdot {\vec {A}}=0. במקרה זה הפוטנציאל הווקטורי המגנטי מקיים את משוואת פואסון  \nabla ^{2}{\vec {A}}=-{\frac {4\pi }{c}}{\vec {J}} (כאשר  {\vec {J}} צפיפות הזרם), שפתרונה:
{\vec {A}}={\frac {1}{c}}\int {\frac {{\vec {J}}({\vec {r}}')}{|{\vec {r}}-{\vec {r}}'|}}d^{3}r'
כיול לורנץ – כיול זה שימושי בבעיות דינמיות. בכיול זה בוחרים את הפוטנציאלים הווקטורי והסקלרי כך שיתקיים  {\vec {\nabla }}\cdot {\vec {A}}+{\frac {1}{c^{2}}}{\frac {\partial \phi }{\partial t}}=0. בכיול זה הפוטנציאל הווקטורי המגנטי מקיים משוואת גלים מן הצורה:
\nabla ^{2}{\vec {A}}-{\frac {1}{c^{2}}}{\frac {\partial ^{2}{\vec {A}}}{\partial t^{2}}}=-{\frac {4\pi }{c}}{\vec {J}}
פוטנציאל וקטורי מגנטי בתורת היחסות

בתורת היחסות הפרטית מאוגד הפוטנציאל הווקטורי המגנטי יחד עם הפוטנציאל הסקלרי ל-4-וקטור  A^{\mu }=(\phi ,{\vec {A}}).
ראו גם

פוטנציאל חשמלי
שדה מגנטי
הערות שוליים

↑  נוסחה זו ויתר הנוסחאות במערכת היחידות CGS
פיפלמובר

| פיפלמובר |
| --- | --- |
 כרזת ה"פיפלמובר"
תאריך פתיחה: 2 ביולי 1967
תאריך סגירה: 21 באוגוסט 1995
מתכנן: WED מיזמים
מממן: GoodYear
מושבים: 4 נוסעים לקרון, 4 קרונות לרכבת
מהירות מקסימלית: 3.4 קמ"ש
משך הנסיעה במתקן: 16 דקות
פיפלמובר (באנגלית: PeopleMover) הוא קיצור שמו הרשמי של מתקן שפעל בין השנים 1982–1995 בפארק השעשועים של חברת וולט דיסני: דיסנילנד שבקליפורניה.
השם הרשמי של המתקן הוא "פיפלמובר דרך עולם טרון" (באנגלית: PeopleMover Thru the World of Tron). מתקן דומה ממשיך לפעול בממלכת הקסם בדיסניוורלד שבפלורידה בשם רשות התחבורה של ארץ המחר.
שם המתקן נכתב ברצף, ובהמשך הפך למונח בשפה האנגלית "people mover" - "מסיעון".
היסטוריה של המתקן

המתקן נפתח כחלק מארץ המחר החדשה שנפתחה בשנת 1967. הקרונות במתקן היו תמיד בתנועה, וניתן היה לעלות עליהם באמצעות הליכה על מדרכה נעה בתחנה, שמהירותה זהה למהירות הקרונות. הרכבות הונעו שלא באמצעות מנועים פנימיים בנפחן שלהן אלא באמצעות גלגלי גודייר שהיוו חלק מהמסילה. הרכבות היו צבעוניות עד שנת 1987 אז נצבעו לבן. המתקן נסגר באוגוסט 1995 והוחלף במתקן מטות הטילים (Rocket Rods) בשנת 1998.
היסטוריה של המתקן > מממנים

המתקן מופעל על ידי שיטת וודווי המבוססת על השיטה שבה השתמשו במתקן דרך השמים הקסומה של פורד ביריד העולמי של ניו יורק 1964 - מתקן שמומן על ידי חברת פורד והוקדם על ידי חברת וולט דיסני. כאשר נבנה המתקן בארץ המחר סירבה חברת פורד לממנו, וחברת הגלגלים גודייר הסכימה להחליפם בתמורה לכך שגלגלי המתקן יוחלפו על ידי צמיגים של גודייר.
מנהרת מהירות העל

בשנת 1977 נוספה למתקן מנהרת מהירות העל (SuperSpeed Tunnel). המנהרה הייתה ממוקמת בבניין קרוסלת הקדימה, שהכיל באותה עת את מתקן אמריקה שרה - ומכוניות מרוץ הוקרנו על הקירות שסביב המסילה של פיפלמובר. בשנת 1982 שונו הסצנות המוקנות לסצנות מהסרט טרון שבהם הראו מנהרת מהירות על, ובהתאם שונה שם המקטע של הנסיעה ל"מנהרת מהירות העל".
פטירות

במשך 28 שנות פעילות המתקן נפטרו שני מבקרים בו. שניהם קפצו מקרונית הרכבת בעודה נוסעת בניסיון לנחות ברכבת החולפת מהצד השני. הם נדרסו על ידי הרכבת החולפת מהצד השני.
שינויים במתקן

לאחר סגירת המתקן המשתמשו במסלול שלו עבור מתקן מטות הטילים שנסגר זמן קצר מאוחר יותר, בשנת 2000. מסלולי הפיפלמובר נותרו בלא שימוש אם כי בשנת 2005 נצבעו מחדש.
ראו גם

רשות התחבורה של ארץ המחר
פיוטר מאשרוב

פיוטר מירונוביץ' מאשרוב (רוסית: Пётр Миро́нович Маше́ров; או פיוטר מירונאביץ' מאשראו, בלארוסית: Пётр Міро́навіч Машэ́раў) היה מדינאי בלארוסי, מזכ"ל המפלגה הקומוניסטית הבלארוסית בשנים 1965–1980.
ביוגרפיה

מאשרוב נולד ב-26 בפברואר 1918 בכפר שירקי (Ширки) במחוז ויטבסק בשם פיאטרו מאשרה (בלארוסית: Пятро́ Маше́ра). למד הוראה במכון להכשרת מורים על שם קירוב באוניברסיטה הממלכתית של ויטבסק בשנים 1935-1939; בין השנים 1939-1941 עבד כמורה לפיזיקה בעיירה רוסון במחוז ויטבסק. בשנות מלחמת העולם השנייה היה מפקד יחידת פרטיזנים ועל פעילותו זו זכה בעיטור גיבור ברית המועצות. במהלך שירותו בפרטיזנים פעל להצלת יהודים בשטחי בלארוס, ליטא ופולין.[דרוש מקור] ב-1943 הצטרף למפלגה הקומוניסטית של ברית המועצות.
לאחר המלחמה מילא מספר תפקידים במפלגה הקומוניסטית של בלארוס, עד שבשנת 1965 מונה לתפקיד מזכ"ל המפלגה הקומוניסטית הבלארוסית (בפועל נשיא בלארוס). במהלך שנות כהונתו פעל רבות לקידום הכלכלה החברה בבלארוס. נחשב למנהיג פופולרי ואהוב בבלארוס והחזיק בדעות ליברליות באופן יחסי. הצלחתו בתפקיד זיכתה אותו בעיטור גיבור העמל הסוציאליסטי המקביל בחשיבותו לעיטור גיבור ברית המועצות. נחשב על ידי רבים כמועמד המוביל לרשת את ליאוניד ברז'נייב בתור מנהיג ברית המועצות.
מאשרוב סיים את חייו בצורה טראגית ב-4 באוקטובר 1980. הרכב הנשיאותי בו נסע סמוך למינסק, מלווה במספר מכוניות משטרה, התנגש במשאית שהובילה תפוחי אדמה. מאשרוב נפצע אנושות וכעבור מספר שעות נקבע מותו. רבים קושרים עד היום את הק.ג.ב. לטרגדיה (בטענה שהתקבלה הוראה מגבוה לסלק את אחד המועמדים המובילים והליברליים לתפקיד מנהיג ברית המועצות), אך עד היום לא הוצגו ראיות לטענה. אחד הטוענים העיקריים למעורבות מ"גבוה" בתאונה היה ויאצ'סלב קביץ', ראש הממשלה הראשון של בלארוס העצמאית ושותף פוליטי של נטליה מאשרובה, בתו של מאשרוב.
אבא נהרג פחות משבועיים לפני ישיבת הנהלת המפלגה במוסקבה. הכל הוחלט. הוא היה אמור להתמנות במקום קוסיגין. אני מבינה שהוא הפריע לרבים. בדיוק אז באוקטובר 1980, "דרך כוכבו" של גורבצ'וב.
בשנות ה-90 נקראה אחת משדרות מינסק על שמו של מאשרוב, אך ב-2005 הושב לה שמה המקורי ושלושה רחובות אחרים קיבלו את שמו.. בתו של מאשרוב, נטליה, הציגה את מועמדותה לנשיאות בלארוס ב-2001, אך בהמשך הסירה אותה לפני הבחירות.
הערות שוליים

↑  http://www.kp.ru/daily/24049.4/102432 Вячеслав КЕБИЧ: Авария, в которой погиб Машеров, не была случайной
↑  Цит. по: Зенькович Н. А. Покушения и инсценировки. От Ленина до Ельцина. М.: Олма-Пресс. 1998.
↑  http://www.president.gov.by/press14169.print.html Глава государства принял решение о переименовании ряда улиц Минска
| --- | --- |
בקרת זהויות :  PLWABN: 9810648138405606  GND: 119253224  ISNI: 0000 0000 7860 8412  LCCN: n81078906  NKC: js2011662058  NTA: 251952924  SUDOC: 233466851  VIAF: 69734892   WorldCat (עם VIAF): 69734892
פר אקוטיפרונס

| פר אקוטיפרונס |
| --- | --- |

תקופה
אמצע פליסטוקן - 2.58–1 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
סוג:: פר
מין:: פר אקוטיפרונס
שם מדעי
 Bos acutifrons ‏ליידקר, 1877

פר אקוטיפרונס (שם מדעי: Bos acutifrons) הוא מין של בקר נכחד מהסוג פר אשר התקיים במשך אמצע הפליסטוקן של דרום אסיה שלפני 2.58 עד למיליון שנה מזמננו. המאובנים שלו התגלו ברכס ההימלאי "Sivalik Hills" שבקשמיר, הודו ופקיסטן והוא תואר ב-1878 בידי החוקר האנגלי ריצ'רד ליידקר (Richard Lydekker).
פר זה היה חסון יחסית אך קטן ביחס לפרים אחרים והוא הגיע לאורך ל 150 ס"מ, לגובה 2.3 מטרים בכתפיים ולמשקל ממוצע של 600 ק"ג.
החוקר אדווין ה. קולברט (Edwin H. Colbert) האמין שפר זה היה אביו הקדמון של הסוג, ממנו התפצלו כל שאר המינים האסייתיים והוא היה גם אביו של תת-המין הנכחד שור הבר ההודי (אנ'), אשר כיום נחשב לקרוב לזבו ולשור הבר. נראה שהיה מראשוני הפרים האסייתיים ואולי הוא התפתח מפרים אפריקאים קדומים יותר כמו הפלוראוביס ולפטובוס.
הערות שוליים

↑  van Vuure, Cis (March 2003). De Oeros – Het spoor terug (Report) (in Dutch). Wageningen: Stichting Kritisch Bosbeheer, Sectie Natuurbeheer van Wageningen Universiteit, Afdeling Natuur van het Ministerie van de Vlaamse Gemeenschap, & Wetenschapswinkel. pp. 1–340. ISBN 906754678X. rapport 186. Retrieved 4 January 2020
↑  Martínez-Navarro, Bienvenido; Narjess, Karoui-Yaakoub; Oms, Oriol; Amri, Lamjed; López-García, Juan Manuel; Zerai, Kamel; Blain, Hugues-Alexandre; Mtimet, Moncef-Saïd; Espigares, María-Patrocinio; Ben Haj Ali, Nebiha; Ros-Montoya, Sergio; Boughdiri, Mabrouk; Agustí, Jordi; Khayati-Amma, Hayet; Maalaoui, Kamel; Om El Khir, Maahmoudi; Sala, Robert; Othmani, Abdelhak; Hawas, Ramla; Gómez-Merino, Gala; Solè, Àlex; Carbonell, Eudald; Palmqvist, Paul (April 2014). "The early Middle Pleistocene archeopaleontological site of Wadi Sarrat (Tunisia) and the earliest record of Bos primigenius". Quaternary Science Reviews. 90: 37–46. doi:10.1016/j.quascirev.2014.02.016. Retrieved 3 January 2020
פיטר גלוב

| --- | --- |
אין תמונה חופשית
 לידה:  20 בפברואר 1911 קלנבורג, דנמרק 
 פטירה:  20 ביולי 1985 (בגיל 74) דיורסלן, דנמרק 
 ענף מדעי:  ארכאולוגיה
 מקום מגורים:  דנמרק
 מקום לימודים:  בית הספר לינגבי (1930)  אוניברסיטת קופנהגן (1936)  אוניברסיטת קופנהגן (1945) 
 מוסדות:  המוזיאון הלאומי של דנמרק (1934)  אוניברסיטת אורהוס (1949–1960) 
 פרסים והוקרה:  פרס סרן גילדנדל (1966)  הפרס לספרות עיון (1974)  מדליית התרבות של לקרול (1960)  Ingenio et arti (1978)  פרס אבה מונק (1978) 
 צאצאים:  לוטי גלוב 
 תרומות עיקריות
 מחקרו על האיש מטולאנד
 
פיטר גלוב (בדנית: Peter Glob, ידוע גם כ-P.V. Glob,‏ 20 בפברואר 1911 - 20 ביולי 1985) היה ארכאולוג דני שעבד כמנכ"ל המוזיאונים והעתיקות של דנמרק וכן היה מנהל המוזיאון הלאומי של דנמרק בקופנהגן.
גלוב ידוע בעיקר בשל מחקריו על גופות כבול מדנמרק, כגון גופותיהם של האיש מטולון, ושיירי גופות אדם אחרים מתקופת הברזל שהשתמרו בביצות כבול.
הוא היה מייסד-שותף של המכון הסקנדינבי לוונדליזם השוואתי, מכון שלמד את ההיסטוריה של הגרפיטי. גלוב היה בנו של הצייר הדני יוהנס גלוב ואביו של אמן הקרמיקה הדני לוטה גלוב.
גלוב עסק גם בארכאולוגיה של המזרח התיכון והוביל כמה משלחות מדעיות לשם.